Document ID: 32005R0252

KOMISIJAS REGULA (EK) Nr. 252/2005
(2005. gada 14. februāris),
ar ko groza Regulu (EK) Nr. 349/2003, ar ko pārtrauc dažu savvaļas augu un dzīvnieku sugu īpatņu ieviešanu Kopienā
EIROPAS KOPIENU KOMISIJA,
ņemot vērā Eiropas Kopienu dibināšanas līgumu,
ņemot vērā Padomes 1996. gada 9. decembra Regulu (EK) Nr. 338/97 par savvaļas dzīvnieku un augu sugu aizsardzību, reglamentējot tirdzniecību (1), un īpaši tās 19. panta 2. punktu,
apspriežoties ar zinātniskās analīzes grupu,
tā kā:
(1)
Regulas (EK) Nr. 338/97 4. panta 6. punktā ir paredzēts, ka Komisija var noteikt ierobežojumus dažu sugu ieviešanai Kopienā saskaņā ar nosacījumiem, kas attiecīgi izklāstīti a) līdz d) apakšpunktā.
(2)
Sugu, kuru ieviešana Kopienā ir pārtraukta, uzskaitījums pēdējoreiz tika noteikts Komisijas 2003. gada 25. februāra Regulā (EK) Nr. 349/2003, ar ko pārtrauc dažu savvaļas augu un dzīvnieku sugu īpatņu ieviešanu Kopienā (2).
(3)
Līdz ar Eiropas Savienības paplašināšanos 2004. gada 1. maijā līdz 25 dalībvalstīm, visi pirms tam spēkā esošie aizliegumi, kas attiecās uz sugām, kuru izcelsme ir jaunajās dalībvalstīs, tiks izsvītroti no šī uzskaitījuma.
(4)
Pamatojoties uz jaunāko informāciju, zinātniskās analīzes grupa ir secinājusi, ka Padomes Regulas (EK) Nr. 338/97 A un B pielikumā uzskaitīto sugu saglabāšanas statuss tiks nopietni apdraudēts, ja to ieviešana Kopienā no noteiktām izcelsmes valstīm netiks pārtraukta, šīs sugas un to izcelsmes valstis ir:
-
Blastomussa spp., Cynarina lacrymalis, Plerogyra spp., Trachyphyllia geoffroyi no Indonēzijas (visi īpatņi, izņemot jūras augu un dzīvnieku īpatņus, kas atrodas uz mākslīgiem substrātiem)
-
Chamaeleo gracilis no Beninas (savvaļas un audzētavas īpatņi)
-
Euphorbia bulbispina un Euphorbia guillauminiana no Madagaskaras
-
Geochelone pardalis no Mozambikas (audzētavas īpatņi)
-
Mantella aurantiaca, Pachypodium rosulatum, Pachypodium sofiance no Madagaskaras
-
Naja spp. no Laosas Tautas Demokrātiskās Republikas
-
Psittacus erithacus no Nigērijas
-
Ursus arctos no Britu Kolumbijas provinces, Kanāda (medību trofeja)
(5)
Zinātniskās analīzes grupa ir secinājusi arī to, ka Psittacus erithacus sugas ieviešanas pārtraukšana Kopienā no Kongo Demokrātiskās Republikas vairs nav pamatota, ņemot vērā šīs sugas saglabāšanas statusu.
(6)
Zinātniskās analīzes grupa ir secinājusi, ka Chrysemys picta un Oxyura jamaicensis ieviešana Kopienā rada ekoloģiskus draudus Kopienas vietējām savvaļas dzīvnieku un augu sugām, tāpēc to ievešana jāpārtrauc.
(7)
Ir notikušas apspriedes ar visām sugu izcelsmes valstīm, uz kurām attiecas jauniem ierobežojumi sugu ieviešanai Kopienā saskaņā ar šo Regulu.
(8)
Komisijas 2001. gada 30. augusta Regulas (EK) Nr. 1808/2001 41. pantā kur noteikti sīki izstrādāti noteikumi attiecībā uz Padomes Regulas (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību (3) ieviešanu, ir noteikumi par Komisijas noteikto ierobežojumu ieviešanu dalībvalstīs.
(9)
Tādejādi Regulas (EK) Nr. 349/2003 pielikums atbilstoši jāgroza un skaidrības labad jāaizstāj.
(10)
Pasākumi, kas noteikti šajā Regulā, ir saskaņā ar Savvaļas dzīvnieku un augu tirdzniecības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 349/2003 pielikums aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un tieši piemērojama visās dalībvalstīs.
Briselē, 2005. gada 14. februārī

Labels: 3
5
20